title: 2011/129/ES: Padomes Lēmums ( 2010. gada 13. septembris ) par nostāju, kas Eiropas Savienībai jāieņem ES un Šveices Apvienotajā komitejā, kura izveidota ar Eiropas Kopienas un Šveices Konfederācijas Nolīgumu audiovizuālajā jomā, ar ko pieņem noteikumus un nosacījumus Šveices Konfederācijas dalībai Kopienas programmā Media 2007 , attiecībā uz Apvienotās komitejas lēmumu par nolīguma I pielikuma 1. panta atjaunināšanu

text:
               26.2.2011

               LV

               Eiropas Savienības Oficiālais Vēstnesis

               L 53/1

         PADOMES LĒMUMS
   (2010. gada 13. septembris)
   par nostāju, kas Eiropas Savienībai jāieņem ES un Šveices Apvienotajā komitejā, kura izveidota ar Eiropas Kopienas un Šveices Konfederācijas Nolīgumu audiovizuālajā jomā, ar ko pieņem noteikumus un nosacījumus Šveices Konfederācijas dalībai Kopienas programmā Media 2007, attiecībā uz Apvienotās komitejas lēmumu par nolīguma I pielikuma 1. panta atjaunināšanu
   (2011/129/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 166. panta 4. punktu un 173. panta 3. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar 8. pantu 2007. gada 11. oktobrī parakstītajā Eiropas Kopienas un Šveices Konfederācijas Nolīgumā audiovizuālajā jomā, ar ko pieņem noteikumus un nosacījumus Šveices Konfederācijas dalībai Kopienas programmā Media 2007
                   (1), turpmāk “nolīgums”, ir izveidota Apvienotā komiteja, kas atbild par nolīguma pārvaldību un pareizu īstenošanu.

               (2)

               Tā kā 2007. gada 19. decembrī ir stājusies spēkā Direktīva 89/552/EEK ar jaunākajiem grozījumiem, kas izdarīti ar Eiropas Parlamenta un Padomes Direktīvu 2007/65/EK, kura pēc tam tika kodificēta (Audiovizuālo mediju pakalpojumu direktīva) (2), Eiropas Savienībai un Šveicei, turpmāk “Līgumslēdzējas puses”, šķiet atbilstīgi attiecīgi atjaunināt atsauces uz minēto direktīvu, kā tas noteikts nolīguma Nobeiguma akta (3) Līgumslēdzēju pušu kopīgajā deklarācijā par nolīguma pielāgošanu jaunajai Kopienas direktīvai, un saskaņā ar nolīguma 8. panta 7. punktu atjaunināt nolīguma I pielikuma 1. pantu.

               (3)

               Tādēļ ES un Šveices Apvienotajā komitejā Savienībai būtu jāieņem nostāja, kā izklāstīts pievienotajā lēmuma projektā,

         IR PIEŅĒMUSI ŠO LĒMUMU.
   1. pants
   Pievienoto lēmuma projektu Padome apstiprina kā nostāju, kas Eiropas Savienībai jāieņem attiecībā uz lēmumu par nolīguma I pielikuma 1. panta atjaunināšanu, kurš jāpieņem ES un Šveices Apvienotajai komitejai, kura izveidota ar Eiropas Kopienas un Šveices Konfederācijas Nolīgumu audiovizuālajā jomā, ar ko pieņem noteikumus un nosacījumus Šveices Konfederācijas dalībai Kopienas programmā Media 2007.
   2. pants
   Apvienotās komitejas lēmumu publicē Eiropas Savienības Oficiālajā Vēstnesī.

      Briselē, 2010. gada 13. septembrī

            Padomes vārdā –

            priekšsēdētājs

         S. VANACKERE

      (1)  OV L 303, 21.11.2007., 11. lpp.

      (2)  OV L 298, 17.10.1989., 23. lpp.

      (3)  OV L 303, 21.11.2007., 20. lpp.

      PIELIKUMS

         Projekts
         ES UN ŠVEICES APVIENOTĀS KOMITEJAS, KURA IZVEIDOTA AR EIROPAS KOPIENAS UN ŠVEICES KONFEDERĀCIJAS NOLĪGUMU AUDIOVIZUĀLAJĀ JOMĀ, AR KO PIEŅEM NOTEIKUMUS UN NOSACĪJUMUS ŠVEICES KONFEDERĀCIJAS DALĪBAI KOPIENAS PROGRAMMĀ MEDIA 2007, LĒMUMS Nr. …
         (… gada …)
         par nolīguma I pielikuma 1. panta atjaunināšanu
         APVIENOTĀ KOMITEJA,
         ņemot vērā Eiropas Kopienas un Šveices Konfederācijas Nolīgumu audiovizuālajā jomā, ar ko pieņem noteikumus un nosacījumus Šveices Konfederācijas dalībai Kopienas programmā Media 2007
             (1), turpmāk “nolīgums”, un nolīguma Nobeiguma aktu (2), kas parakstīti 2007. gada 11. oktobrī Briselē,
         tā kā:

                     (1)

                     Nolīgums stājās spēkā 2010. gada 1. augustā.

                     (2)

                     2007. gada 19. decembrī ir stājusies spēkā Direktīva 89/552/EEK, kurā jaunākie grozījumi izdarīti ar Eiropas Parlamenta un Padomes Direktīvu 2007/65/EK, kas tika kodificēta (Audiovizuālo mediju pakalpojumu direktīva) (3), Līgumslēdzējām pusēm ir vēlams attiecīgi atjaunināt atsauces uz minēto direktīvu, kā noteikts nolīguma Nobeiguma akta Līgumslēdzējas pušu kopīgajā deklarācijā par nolīguma pielāgošanu jaunajai Kopienas direktīvai, un saskaņā ar nolīguma 8. panta 7. punktu atjaunināt nolīguma I pielikuma 1. pantu,

               IR NOLĒMUSI ŠĀDI.
         1. pants
         Nolīguma I pielikuma 1. pantu aizstāj ar šādu pantu:

            “1. pants
            Raidījumu uztveršanas un retranslācijas brīvība
            1.   Šveice savā teritorijā nodrošina uztveršanas un retranslācijas brīvību televīzijas pārraidēm, kas ir Savienības dalībvalstu jurisdikcijā, kā noteikts atbilstīgi Eiropas Parlamenta un Padomes Direktīvai 2010/13/ES (2010. gada 10. marts) par dažu tādu televīzijas raidījumu veidošanas un pārraides noteikumu koordinēšanu, kas ietverti dalībvalstu normatīvajos un administratīvajos aktos (4) (turpmāk “Audiovizuālo mediju pakalpojumu direktīva”), tālāk izklāstītajā kārtībā.
            Šveice saglabā tiesības:

                        a)

                        pārtraukt Savienības dalībvalsts jurisdikcijā esošas televīzijas raidorganizācijas raidījumu retranslāciju, kas acīmredzami nopietni pārkāpj noteikumus par nepilngadīgo aizsardzību un cilvēka cieņu, kā noteikts Audiovizuālo mediju pakalpojumu direktīvas 27. panta 1. un 2. punktā un/vai 6. pantā;

                        b)

                        pieprasīt, lai tās jurisdikcijā esošās raidorganizācijas ievērotu sīkāk izstrādātas vai stingrākas normas Audiovizuālo mediju pakalpojumu direktīvas koordinētajās jomās, ja šīs normas ir proporcionālas un nav diskriminatīvas.

                  2.   Ja Šveice:

                        a)

                        ir izmantojusi brīvas izvēles iespēju saskaņā ar 1. punkta b) apakšpunktu pieņemt sīkāk izstrādātas vai stingrākas normas vispārēju sabiedrības interešu jomā; kā arī

                        b)

                        novērtē, ka raidorganizācija Savienības dalībvalsts jurisdikcijā veic televīzijas apraidi, kas pilnībā vai galvenokārt ir vērsta uz tās teritoriju,

                  tā var sazināties ar dalībvalsti, kuras jurisdikcijā ir attiecīgā raidorganizācija, lai panāktu abpusēji pieņemamu risinājumu problēmām, kas radušās. Saņemot pamatotu lūgumu no Šveices, jurisdikcijas dalībvalsts lūdz raidorganizāciju ievērot attiecīgos noteikumus vispārējo sabiedrības interešu jomā. Jurisdikcijas dalībvalsts divu mēnešu laikā informē Šveici par rezultātiem, kas panākti saistībā ar minēto lūgumu. Šveice vai dalībvalsts var lūgt Komisiju uzaicināt attiecīgās personas uz īpašu tikšanos ar Komisiju līdztekus kontaktkomitejas sanāksmēm, lai izskatītu attiecīgo lietu.
            3.   Ja Šveice novērtē:

                        a)

                        ka rezultāti, kas panākti, piemērojot 2. punktu, nav apmierinoši un ka

                        b)

                        attiecīgā raidorganizācija veic uzņēmējdarbību jurisdikcijas dalībvalstī, lai apietu stingrākus noteikumus jomās, ko koordinē Audiovizuālo mediju pakalpojumu direktīva, kuri tai būtu piemērojami, ja minētā raidorganizācija veiktu uzņēmējdarbību Šveicē,

                  tā var pieņemt atbilstīgus pasākumus pret attiecīgo raidorganizāciju.
            Šādiem pasākumiem jābūt objektīvi nepieciešamiem, tie jāpiemēro bez diskriminācijas, un tiem jābūt samērā ar noteiktajiem mērķiem.
            4.   Šveice var veikt pasākumus atbilstīgi šā panta 1. punkta a) apakšpunktam vai 3. punktam tikai tad, ja ir ievēroti šādi nosacījumi:

                        a)

                        tā ir paziņojusi Apvienotajai komitejai un dalībvalstij, kurā raidorganizācija veic uzņēmējdarbību, par savu nodomu veikt šādus pasākumus, vienlaikus pamatojot iemeslus, uz kuriem balstīts tās novērtējums; un

                        b)

                        Apvienotā komiteja ir nolēmusi, ka šie pasākumi ir proporcionāli un nav diskriminatīvi, un jo īpaši, ka Šveices sniegtais novērtējums saskaņā ar 2. un 3. punktu ir pareizi pamatots.

         2. pants
         Šis lēmums stājas spēkā nākamajā dienā pēc tā pieņemšanas.

            Briselē, …

                  Apvienotās komitejas vārdā –

                  ES delegācijas vadītājs

                  Šveices delegācijas vadītājs

         (1)  OV L 303, 21.11.2007., 11. lpp.

         (2)  OV L 303, 21.11.2007., 20. lpp.

         (3)  OV L 332, 18.12.2007., 27. lpp.

         (4)  OV L 298, 17.10.1989., 23. lpp.”


title: 2014/734/ES: Padomes Lēmums ( 2014. gada 9. oktobris ) par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, lai minētā nolīguma 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm aizstātu ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem

text:
               23.10.2014

               LV

               Eiropas Savienības Oficiālais Vēstnesis

               L 304/91

         PADOMES LĒMUMS
   (2014. gada 9. oktobris)
   par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, lai minētā nolīguma 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm aizstātu ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem

      (2014/734/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses (1), (“nolīgums”) 4. protokols attiecas uz jēdziena “noteiktas izcelsmes izstrādājumi” definīciju un administratīvās sadarbības metodēm (“4. protokols”).

               (2)

               Reģionālā konvencija par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) paredz noteikumus par to preču izcelsmi, kas tiek tirgotas saskaņā ar attiecīgiem nolīgumiem, kuri noslēgti starp konvencijas līgumslēdzējām pusēm. Eiropadomes 2003. gada jūnijā apstiprinātajā Saloniku darba kārtībā bijusī Dienvidslāvijas Maķedonijas Republika un citi Stabilizācijas un asociācijas procesa dalībnieki no Rietumbalkāniem tika aicināti pievienoties Eiropas izcelsmes diagonālās kumulācijas sistēmai. Pievienoties konvencijai tie tika aicināti ar 2007. gada oktobra Eiropas un Vidusjūras reģiona valstu ministru konferences lēmumu.

               (3)

               Konvenciju 2011. gada 15. jūnijā parakstīja Savienība un bijusī Dienvidslāvijas Maķedonijas Republika.

               (4)

               Savienība un bijusī Dienvidslāvijas Maķedonijas Republika savus pieņemšanas dokumentus konvencijas depozitāram iesniedza attiecīgi 2012. gada 26. martā un 2012. gada 14. jūnijā. Piemērojot konvencijas 10. panta 3. punktu, attiecībā uz Savienību un bijušo Dienvidslāvijas Maķedonijas Republiku konvencija tādējādi stājās spēkā attiecīgi 2012. gada 1. maijā un 2012. gada 1. augustā.

               (5)

               Konvencijas 6. pantā noteikts, ka katrai konvencijas līgumslēdzējai pusei jāveic atbilstīgi pasākumi, lai nodrošinātu konvencijas efektīvu piemērošanu. Šai nolūkā Stabilizācijas un asociācijas padomei, kas izveidota ar nolīgumu, būtu jāpieņem lēmums par 4. protokola aizstāšanu ar jaunu protokolu, kas attiecībā uz izcelsmes noteikumiem atsaucas uz konvenciju.

               (6)

               Tāpēc Savienības nostājai Stabilizācijas un asociācijas padomē būtu jābalstās uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   1.   Nostāja, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, lai minētā nolīguma 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm aizstātu ar jaunu protokolu, kas attiecībā uz izcelsmes noteikumiem atsaucas uz Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem, balstās uz šim lēmumam pievienoto Stabilizācijas un asociācijas padomes lēmuma projektu.
   2.   Savienības pārstāvji Stabilizācijas un asociācijas padomē var piekrist nelielām izmaiņām Stabilizācijas un asociācijas padomes lēmuma projektā bez Padomes papildu lēmuma.
   2. pants
   Stabilizācijas un asociācijas padomes lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 9. oktobrī

            Padomes vārdā –

            priekšsēdētājs

         A. ALFANO

      (1)  OV L 84, 20.3.2004., 13. lpp.

      (2)  OV L 54, 26.2.2013., 4. lpp.

      PROJEKTS
      ES UN BIJUŠĀS DIENVIDSLĀVIJAS MAĶEDONIJAS REPUBLIKAS STABILIZĀCIJAS UN ASOCIĀCIJAS PADOMES LĒMUMS Nr. …
      (… gada …),
      ar ko aizstāj Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm
      ES UN BIJUŠĀS DIENVIDSLĀVIJAS MAĶEDONIJAS REPUBLIKAS STABILIZĀCIJAS UN ASOCIĀCIJAS PADOME,
      ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses (1), un jo īpaši tā 40. pantu,
      ņemot vērā Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm,
      tā kā:

                  (1)

                  Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, (“nolīgums”) 40. pants atsaucas uz nolīguma 4. protokolu (“4. protokols”), kurā noteikti izcelsmes noteikumi un paredzēta izcelsmes kumulācija starp Savienību, bijušo Dienvidslāvijas Maķedonijas Republiku, Turciju un jebkuru valsti vai teritoriju, kas piedalās Savienības Stabilizācijas un asociācijas procesā.

                  (2)

                  4. protokola 39. pants nosaka, ka Stabilizācijas un asociācijas padome, kas paredzēta ar nolīguma 108. pantu, var pieņemt lēmumu grozīt 4. protokola noteikumus.

                  (3)

                  Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (2) (“konvencija”) nolūks ir protokolus par izcelsmes noteikumiem, kuri pašlaik ir spēkā starp Eiropas un Vidusjūras reģiona valstīm, aizstāt ar vienu tiesību aktu. Eiropadomes 2003. gada jūnijā apstiprinātajā Saloniku darba kārtībā bijusī Dienvidslāvijas Maķedonijas Republika un citi Stabilizācijas un asociācijas procesa dalībnieki no Rietumbalkāniem tika aicināti pievienoties Eiropas izcelsmes diagonālās kumulācijas sistēmai. Pievienoties konvencijai tie tika aicināti ar 2007. gada oktobra Eiropas un Vidusjūras reģiona valstu ministru konferences lēmumu.

                  (4)

                  Konvenciju 2011. gada 15. jūnijā parakstīja Savienība un bijusī Dienvidslāvijas Maķedonijas Republika.

                  (5)

                  Savienība un bijusī Dienvidslāvijas Maķedonijas Republika savus pieņemšanas dokumentus konvencijas depozitāram iesniedza attiecīgi 2012. gada 26. martā un 2012. gada 14. jūnijā. Piemērojot konvencijas 10. panta 3. punktu, attiecībā uz Eiropas Savienību un bijušo Dienvidslāvijas Maķedonijas Republiku konvencija tādējādi stājās spēkā attiecīgi 2012. gada 1. maijā un 2012. gada 1. augustā.

                  (6)

                  Ja pāreja uz konvenciju visām kumulācijas zonā esošajām konvencijas līgumslēdzējām pusēm nenotiek vienlaikus, nebūtu jārodas situācijai, kas ir nelabvēlīgāka par iepriekšējo situāciju, kura atbilda 4. protokolam.

                  (7)

                  4. protokols tādēļ būtu jāaizstāj ar jaunu protokolu, kas atsaucas uz konvenciju,

            IR PIEŅĒMUSI ŠO LĒMUMU.
      1. pants
      Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, 4. protokolu par jēdziena “noteiktas izcelsmes izstrādājumi” definīciju un administratīvās sadarbības metodēm aizstāj ar šā lēmuma pielikumā izklāstīto tekstu.
      2. pants
      Šis lēmums stājas spēkā tā pieņemšanas dienā.
      To piemēro no …

         …,

               ES un bijušās Dienvidslāvijas Maķedonijas Republikas Stabilizācijas un asociācijas padomes vārdā –

               priekšsēdētājs

         (1)  OV L 84, 20.3.2004., 13. lpp.

         (2)  OV L 54, 26.2.2013., 4. lpp.

         PIELIKUMS
         4. protokols
         par jēdziena “noteiktas izcelsmes izstrādājumi” definīciju un administratīvās sadarbības metodēm
         1. pants
         Piemērojamie izcelsmes noteikumi
         1.   Šā nolīguma īstenošanas nolūkā piemēro Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (1) (“konvencija”) I papildinājumu un attiecīgos II papildinājuma noteikumus.
         2.   Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem I papildinājumā un attiecīgajos II papildinājuma noteikumos ar visām atsaucēm uz “attiecīgo nolīgumu” saprot atsauces uz šo nolīgumu.
         2. pants
         Strīdu izšķiršana
         1.   Ja strīdus, kas radušies saistībā ar konvencijas I papildinājuma 32. pantā minētajām pārbaudes procedūrām, nevar izšķirt starp muitas iestādēm, kuras pieprasa pārbaudi, un par minētās pārbaudes veikšanu atbildīgajām muitas iestādēm, tos nodod Stabilizācijas un asociācijas padomei.
         2.   Visos gadījumos strīdu izšķiršana starp importētāju un importētājvalsts muitas iestādēm notiek saskaņā ar minētās valsts tiesību aktiem.
         3. pants
         Protokola grozījumi
         Stabilizācijas un asociācijas padome var pieņemt lēmumu grozīt šā protokola noteikumus.
         4. pants
         Izstāšanās no konvencijas
         1.   Ja Eiropas Savienība vai bijusī Dienvidslāvijas Maķedonijas Republika konvencijas depozitāram rakstiski dara zināmu savu nodomu izstāties no konvencijas saskaņā ar tās 9. pantu, Eiropas Savienība un bijusī Dienvidslāvijas Maķedonijas Republika nekavējoties sāk sarunas par izcelsmes noteikumiem, lai īstenotu šo nolīgumu.
         2.   Iekams nav stājušies spēkā šādi sarunu ceļā no jauna pieņemti izcelsmes noteikumi, šim nolīgumam turpina piemērot konvencijas I papildinājuma izcelsmes noteikumus un attiecīgā gadījumā II papildinājuma attiecīgos noteikumus, kuri bija spēkā izstāšanās brīdī. Tomēr no izstāšanās brīža konvencijas I papildinājuma izcelsmes noteikumus un attiecīgā gadījumā II papildinājuma attiecīgos noteikumus saprot tā, ka divpusēja kumulācija tiek pieļauta tikai starp Eiropas Savienību un bijušo Dienvidslāvijas Maķedonijas Republiku.
         5. pants
         Pārejas noteikumi – kumulācija
         1.   Neatkarīgi no konvencijas I papildinājuma 3. panta starp Eiropas Savienību un bijušo Dienvidslāvijas Maķedonijas Republiku turpina piemērot kumulācijas noteikumus, kuri paredzēti šā protokola 3. un 4. pantā, kas grozīts ar Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai (2), līdz brīdim, kad konvencija kļūst piemērojama visām Līgumslēdzējām pusēm, kas uzskaitītas šā protokola 3. un 4. pantā.
         2.   Neatkarīgi no konvencijas I papildinājuma 16. panta 5. punkta un 21. panta 3. punkta, ja kumulācija attiecas tikai uz EBTA valstīm, Fēru salām, Eiropas Savienību, Turciju un Stabilizācijas un asociācijas procesa dalībniekiem, izcelsmes apliecinājums var būt preču pārvadājumu sertifikāts EUR.1 vai izcelsmes deklarācija.

            (1)  OV L 54, 26.2.2013., 4. lpp.

            (2)  OV L 99, 10.4.2008., 2. lpp.


title: 2013/364/CFSP: Padomes Lēmums 2013/364/KĀDP ( 2013. gada 8. jūlijs ), ar ko groza Lēmumu 2010/330/KĀDP par Eiropas Savienības Integrēto tiesiskuma misiju Irākā, EUJUST LEX-IRAQ

text:
               9.7.2013

               LV

               Eiropas Savienības Oficiālais Vēstnesis

               L 188/9

      PADOMES LĒMUMS 2013/364/KĀDP
   (2013. gada 8. jūlijs),
   ar ko groza Lēmumu 2010/330/KĀDP par Eiropas Savienības Integrēto tiesiskuma misiju Irākā, EUJUST LEX-IRAQ

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 14. jūnijā pieņēma Lēmumu 2010/330/KĀDP (1), ar ko EUJUST LEX-IRAQ misiju pagarināja līdz 2012. gada 30. jūnijam.

               (2)

               Padome 2012. gada 10. jūlijā pieņēma Lēmumu 2012/372/KĀDP (2), ar ko EUJUST LEX-IRAQ misiju pagarināja vēl par 18 mēnešiem līdz 2013. gada 31. decembrim.

               (3)

               Finanšu atsauces summa attiecas uz laikposmu līdz 2013. gada 30. jūnijam. Ir vajadzīga jauna finanšu atsauces summa ar misiju saistītu izdevumu segšanai no 2013. gada 1. jūlija līdz 2013. gada 31. decembrim.

               (4)

                  EUJUST LEX-IRAQ misija tiks īstenota situācijā, kas var pasliktināties un varētu kavēt Līguma 21. pantā noteikto Savienības ārējās darbības mērķu sasniegšanu.

               (5)

               Tāpēc attiecīgi būtu jāgroza Lēmums 2010/330/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2010/330/KĀDP 11. pantā iekļauj šādu punktu:

      “2.b   Finanšu atsauces summa ar misiju saistītu izdevumu segšanai no 2013. gada 1. jūlija līdz 2013. gada 31. decembrim ir EUR 15 400 000.”

   2. pants
   Šis lēmums stājas spēkā tā pieņemšanas dienā.
   To piemēro no 2013. gada 1. jūlija.

      Briselē, 2013. gada 8. jūlijā

            Padomes vārdā –

            priekšsēdētājs

         L. LINKEVIČIUS

      (1)  OV L 149, 15.6.2010., 12. lpp.

      (2)  OV L 179, 11.7.2012., 22. lpp.


title: Izpildu Komitejas lēmums (1993. gada 14. decembris) par kopīgiem principiem vienoto vīzu anulēšanai, atcelšanai vai vīzas derīguma termiņa saīsināšanai (SCH/Com–ex (93)24)

text:
Svarīgs juridisks paziņojums

|

41993D0024

Oficiālais Vēstnesis L 239 , 22/09/2000 Lpp. 0154 - 0156

		Izpildu Komitejas lēmums(1993. gada 14. decembris)par kopīgiem principiem vienoto vīzu anulēšanai, atcelšanai vai vīzas derīguma termiņa saīsināšanai(SCH/Com–ex (93)24)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā iepriekšminētās Konvencijas 131. pantu,IR PIEŅĒMUSI ŠO LĒMUMU.Vienoto vīzu anulēšanas, atcelšanas vai vīzas derīguma termiņa saīsināšanas procedūrai jāatbilst principiem, kas definēti šim lēmumam pievienotajā dokumentā.Parīzē, 1993. gada 14. decembrīPriekšsēdētājsA. Lamassoure--------------------------------------------------Procedūras vienoto vīzu anulēšanai, atcelšanai vai vīzas derīguma termiņa saīsināšanai, kā nolēmusi Izpildu komiteja saskaņā ar 131. pantu, piemēro, lai nepieļautu ieceļošanu Šengenas Līguma dalībvalstīs kā to paredz vienotās vīzas izsniegšana, vai lai saīsinātu vīzas derīguma termiņu, vai sākotnēji paredzēto uzturēšanās laiku.Ir šādi ierobežojumu veidi:- anulēšana,- atcelšana,- vīzas derīguma termiņa saīsināšana.1. AnulēšanaVīzu anulē uz robežas [1], šo procedūru veic ierēdņi, kas atbildīgi par robežkontroli (skatīt Kopīgās rokasgrāmatas II daļas 1.4.4. punktu) [2]. Anulēšanas mērķis ir nepieļaut ieceļošanu Šengenas Līguma valstīs, jo īpaši tad, ja vīza ir kļūdas dēļ izsniegta ārvalstniekam, kurš ir nevēlama persona ieceļošanai attiecīgajā valstī. Ja vīza tiek anulēta, uzskata, ka tā nekad nav eksistējusi.Anulēšana nav tas pats, kas ieceļošanas atteikums — procedūra, ar kuru robežkontroles ierēdņi neanulē vīzu, bet atsaka tās turētājam ieceļošanu savā teritorijā, piemēram, ja minētajai personai nav dokumentu, kas pierādītu uzturēšanās mērķi.Lēmumu anulēt vīzu pieņem valsts pārvaldes iestādes, kas atbildīgas par robežkontroli.Praktisku apsvērumu dēļ, vīzas uzlīmei var piestiprināt labojumus vai kādas norādes, kas skaidri norāda, ka vīza ir anulēta. Vēlams, lai uzlīmes kinegramma tiktu caurdurta ar asu metāla priekšmetu.Valsts, kura ir izdevusi vīzu, centrālās iestādes jāinformē par vīzas anulēšanu, un jāpaziņo šāda informācija:- anulēšanas datums un pamatojums,- vīzas turētāja vārds,- pilsonība,- ceļošanas dokumenta veids un numurs,- vīzas uzlīmes numurs,- vīzas tips,- vīzas izdošanas datums un vieta.2. AtcelšanaDažas valstis nošķir vienotās vīzas atcelšanu un tās anulēšanu.Ar vīzas atcelšanu — pasākumu, kuram nav atpakaļejoša spēka, iespējams atcelt vienotās vīzas atlikušo derīguma termiņu pēc tam, kas vīzas turētājs ieceļojis teritorijā.Saskaņā ar Šengenas Konvencijas 23. pantu, vīzu atceļ, ja pārbaudes liecina, ka ārvalstnieks, kuram ir pareizi izsniegta vīza, neievēro, vai vairs neievēro vienu vai vairākus Šengenas Konvencijas 5. panta 1. punkta c), d) un e) apakšpunktu noteikumus. Vīzu atceļ saskaņā ar tās Līgumslēdzējas Puses procedūru, kuras teritorijā atrodas vīzas turētājs. Līgumslēdzēja Puse, kura anulē vīzu, informē valsti, kura izsniegusi vīzu. Lēmums par atcelšanu ir jāpamato.3. Vienotās vīzas derīguma termiņa saīsināšanaSaskaņā ar Šengenas Konvencijas 23. pantu, dažas valstis izmanto šo procedūru pirms ārvalstnieku izceļošanas. Procedūra ietver uzturēšanās laikposma saīsinājumu attiecībā uz dienu skaitu starp datumu, kurā tika šķērsota robeža un datumu, kas noteikts ārvalstnieka izceļošanai.Robežkontroles ierēdnis var izlemt saīsināt vienotās vīzas derīguma termiņu, ja ir konstatēts, ka ārvalstniekam nav pietiekošu līdzekļu, lai segtu izdevumus par sākotnēji paredzēto uzturēšanās laiku.[1] Vīzu var anulēt arī Konsulārās iestādes, ja vīza ir izsniegta kļūdas dēļ.[2] Konfidenciāls dokuments. Skatīt SCH/Com-ex (98) 17.--------------------------------------------------


title: 2012/569/ES: Eiropas Parlamenta Lēmums ( 2012. gada 10. maijs ) par Kopienas Zivsaimniecības kontroles aģentūras kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/174

         EIROPAS PARLAMENTA LĒMUMS
   (2012. gada 10. maijs)
   par Kopienas Zivsaimniecības kontroles aģentūras kontu slēgšanu attiecībā uz 2010. finanšu gadu
   (2012/569/ES)
   EIROPAS PARLAMENTS,

               —

               ņemot vērā Kopienas Zivsaimniecības kontroles aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Kopienas Zivsaimniecības kontroles aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2005. gada 26. aprīļa Regulu (EK) Nr. 768/2005, ar ko izveido Kopienas Zivsaimniecības kontroles aģentūru (3), un jo īpaši tās 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Zivsaimniecības komitejas atzinumu (A7-0130/2012),

               1.

               apstiprina Kopienas Zivsaimniecības kontroles aģentūras kontu slēgšanu attiecībā uz 2010. finanšu gadu;

               2.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Zivsaimniecības kontroles aģentūras (iepriekš minēta kā Kopienas Zivsaimniecības kontroles aģentūra) izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 1. lpp.

      (2)  OV L 248, 16.9.2002., 1. lpp.

      (3)  OV L 128, 21.5.2005., 1. lpp.

      (4)  OV L 357, 31.12.2002., 72. lpp.


title: EBTA valstu Pastāvīgās komitejas Lēmums Nr. 4/2004/PK ( 2004. gada 3. jūnijs ), ar ko izveido Finanšu mehānisma komiteju

text:
               23.2.2006

               LV

               Eiropas Savienības Oficiālais Vēstnesis

               L 52/54

         EBTA VALSTU PASTĀVĪGĀS KOMITEJAS LĒMUMS

   Nr. 4/2004/PK
   (2004. gada 3. jūnijs),
   ar ko izveido Finanšu mehānisma komiteju
   EBTA VALSTU PASTĀVĪGĀ KOMITEJA,
   ņemot vērā Eiropas Ekonomikas zonas līgumu, kas pielāgots ar protokolu, ar ko pielāgo Eiropas Ekonomikas zonas līgumu (še turpmāk “EEZ līgums”),
   ņemot vērā Nolīgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas dalību Eiropas Ekonomikas zonā (še turpmāk “EEZ paplašināšanās nolīgums”),
   ņemot vērā EEZ 38.a protokolu par EEZ finanšu mehānismu, kas EEZ līgumā iekļauts ar EEZ paplašināšanās līgumu,
   ņemot vērā Nolīgumu starp Norvēģijas Karalisti un Eiropas Kopienu par Norvēģijas finanšu mehānismu laika posmā no 2004. līdz 2009. gadam,
   ņemot vērā EBTA valstu Pastāvīgās komitejas 2003. gada 4. decembra Lēmumu Nr. 4/2003/PK, ar ko izveido EEZ finanšu mehānisma Pagaidu komiteju,
   ņemot vērā EBTA valstu Pastāvīgās komitejas 2004. gada 5. februāra Lēmumu Nr. 1/2004/PK, ar ko izveido EEZ finanšu mehānisma un Norvēģijas finanšu mehānisma biroju,
   IR NOLĒMUSI ŠĀDI.
   1. pants
   Izveido EEZ finanšu mehānisma komiteju (še turpmāk “Komiteja”), kas aizstāj EEZ finanšu mehānisma Pagaidu komiteju, līdzko visas EEZ EBTA valstis ir iecēlušas savus locekļus. Komiteja pārvalda EEZ finanšu mehānismu.
   2. pants
   Komiteja pieņem noteikumus un procedūras EEZ finanšu mehānisma īstenošanai un iesniedz tos apstiprināšanai Pastāvīgajā komitejā, kā arī pieņem visus lēmumus, kas vajadzīgi tās pareizai darbībai.
   3. pants
   EEZ finanšu mehānisma un Norvēģijas finanšu mehānisma birojs darbojas kā EEZ finanšu mehānisma komitejas sekretariāts.
   4. pants
   Katra EBTA valsts, kas ir EEZ līguma puse, ir pārstāvēta Komitejā, un tai ir viena balss.
   5. pants
   1.   Komiteja lēmumus pieņem vienprātīgi. Lēmumus uzskata par vienprātīgiem, ja neviens Komitejas loceklis nebalso “pret”.
   2.   Taču lēmumu par atteikumu piešķirt dotāciju uzskata par pieņemtu, ja kaut viens Komitejas loceklis balso par atteikumu piešķirt dotāciju.
   3.   Citus jautājumus, par kuriem Komiteja nespēj vienoties vienprātīgi, var nodot izskatīšanai EBTA valstu Pastāvīgajā komitejā.
   6. pants
   1.   Pamatojoties uz izmaksu dalīšanas principu, kas noteikts ar Pastāvīgās komitejas lēmumu, saistību perioda (2004.–2009. gads) katra finanšu gada sākumā Finanšu mehānisma komiteja aprēķina katras gada daļas summu, kas katrai EEZ EBTA valstij jādara pieejama EEZ finanšu mehānismam saistību izpildei.
   2.   Uzaicinājumus veikt sākotnējos maksājumus un turpmākos papildmaksājumus izdod EEZ finanšu mehānisma un Norvēģijas finanšu mehānisma biroja direktors.
   7. pants
   Komiteja regulāri ziņo par savu darbību un EEZ finanšu mehānisma darbību EBTA valstu Pastāvīgajai komitejai. Komiteja katru gadu iesniedz ziņojumu Pastāvīgajai komitejai.
   8. pants
   Komiteja pieņem savu reglamentu.
   9. pants
   Šis lēmums paliek spēkā, kamēr tiek izpildītas visas EEZ finanšu mehānisma saistības.
   10. pants
   Šis lēmums stājas spēkā nekavējoties.
   11. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.

      Briselē, 2004. gada 3. jūnijā

            Pastāvīgās komitejas vārdā —

            priekšsēdētājs

         HSH Prinz Nikolaus von LIECHTENSTEIN

            ģenerālsekretārs

         William ROSSIER


title: Padomes Lēmums 2012/174/KĀDP ( 2012. gada 23. marts ), ar ko groza Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem

text:
               27.3.2012

               LV

               Eiropas Savienības Oficiālais Vēstnesis

               L 89/69

         PADOMES LĒMUMS 2012/174/KĀDP
   (2012. gada 23. marts),
   ar ko groza Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2008. gada 10. novembrī pieņēma Vienoto rīcību 2008/851/KĀDP (1).

               (2)

               Padome attiecīgi 2009. gada 8. decembrī, 2010. gada 30. jūlijā un 2010. gada 7. decembrī pieņēma Lēmumu 2009/907/KĀDP (2), Lēmumu 2010/437/KĀDP (3) un Lēmumu 2010/766/KĀDP (4), ar kuriem groza Vienoto rīcību 2008/851/KĀDP.

               (3)

               Padome 2011. gada 14. novembrī pieņēma stratēģisku sistēmu Āfrikas ragam ar mērķi izstrādāt visaptverošu pieeju problēmām, kuru izcelsme ir Āfrikas ragā. Cīņa pret pirātismu ir daļa no šiem centieniem.

               (4)

               Pirātisms un bruņota laupīšana Somālijā un tās piekrastē turpina apdraudēt kuģošanu šajā apgabalā un jo īpaši Pasaules pārtikas programmas organizēto pārtikas palīdzības piegādi Somālijas iedzīvotājiem un rada finanšu plūsmas, pret kurām ir vajadzīgi turpmāki centieni.

               (5)

               ES militārā operācija, kas minēta Vienotajā rīcībā 2008/851/KĀDP (“Atalanta”), būtu jāpagarina līdz 2014. gada 12. decembrim.

               (6)

               Ir nepieciešams arī noteikt finanšu atsauces summu, kas paredzēta Atalanta kopējo izmaksu segšanai laikposmam no 2012. gada 13. decembra līdz 2014. gada 12. decembrim.

               (7)

               Apvienoto Nāciju Organizācijas Drošības padome (ANO DP) 2008. gada 16. decembrī pieņēma Rezolūciju 1851 (2008) par situāciju Somālijā, ar ko pilnvaroja valstis un reģionālās organizācijas, kuras sadarbojas cīņā pret pirātismu un bruņotu laupīšanu jūrā Somālijas piekrastē un kuru nosaukumus Somālijas Pārejas laika federālā valdība (PLFV) pirms tam ir paziņojusi Apvienoto Nāciju Organizācijas ģenerālsekretāram, veikt visus vajadzīgos pasākumus, kas atbilst situācijai Somālijā, lai apkarotu jūrā veiktus pirātiskus uzbrukumus un bruņotas laupīšanas, ar noteikumu, ka šādi pasākumi tiek veikti saskaņā ar starptautiskajām humanitārajām tiesībām un cilvēktiesībām.

               (8)

               ANO DP 2011. gada 22. novembrī pieņēma Rezolūciju 2020 (2011), ar ko pagarina atļaujas, kas noteiktas Rezolūcijas 1846 (2008) 10. pantā un Rezolūcijas 1851 (2008) 6. pantā.

               (9)

               Ar 2012. gada 20. februāra vēstuli ES piedāvāja PLFV paplašināt sadarbību, papildinot 2008. gada 30. oktobra vēstulē pausto piedāvājumu.

               (10)

               Saskaņā ar ANO DP Rezolūcijas 1851 (2008) 6. pantu un ANO DP Rezolūcijas 2020 (2011) 9. pantu, PLFV ar 2012. gada 1. marta vēstuli paziņoja Apvienoto Nāciju Organizācijas ģenerālsekretāram par ES piedāvājumu.

               (11)

               Ir nepieciešams paplašināt operācijas Atalanta darbības teritoriju, lai tajā iekļautu Somālijas iekšējos ūdeņus un Somālijas sauszemes teritoriju.

               (12)

               Ir nepieciešams arī paredzēt nosacījumus, saskaņā ar kuriem drīkst nodot aizdomās turētas personas, kas aizturētas un apcietinātas citu valstu, nevis Somālijas, iekšējos vai teritoriālajos ūdeņos.

               (13)

               Tāpēc būtu attiecīgi jāgroza Vienotā rīcība 2008/851/KĀDP,

         IR PIEŅĒMUSI ŠO LĒMUMU.
   1. pants
   Vienoto rīcību 2008/851/KĀDP groza šādi:

               1)

               vienotās rīcības 1. pantu aizstāj ar šādu:
               “1. pants
               Misija
               1.   Eiropas Savienība (ES) vada militāru operāciju, atbalstot Apvienoto Nāciju Organizācijas Drošības padomes (ANO DP) Rezolūcijas 1814 (2008), 1816 (2008), 1838 (2008), 1846 (2008) un 1851 (2008), saskaņā ar pilnvarām, kas pirātisma apkarošanai piešķirtas ar 100. un turpmākajiem pantiem ANO Jūras tiesību konvencijā, kas parakstītaMontego Bay1982. gada 10. decembrī (turpmāk – “Apvienoto Nāciju Organizācijas Jūras tiesību konvencija”) un jo īpaši saskaņā ar saistībām, ko tā uzņēmusies ar trešām valstīm (“Atalanta”), lai palīdzētu:

                           —

                           aizsargāt PPP kuģus, kas piegādā pārtikas palīdzību pārvietotām personām Somālijā – saskaņā ar ANO DP Rezolūcijā 1814 (2008) paredzētajām pilnvarām, un

                           —

                           aizsargāt neaizsargātos kuģus, kas kuģo Somālijas piekrastē, kā arī novērst un apkarot pirātismu un bruņotas laupīšanas Somālijas piekrastē un atturēt no šādiem nodarījumiem – saskaņā ar pilnvarām, kas izklāstītas ANO DP Rezolūcijās 1846 (2008) un 1851 (2008).

                     2.   Šajā nolūkā izvietoto spēku darbības zona ir Somālijas piekrastes teritorija un iekšējie ūdeņi un Somālijas un tās kaimiņvalstu piekrastes Indijas okeāna reģiona jūras teritorijas saskaņā ar ES jūras operācijas politisko mērķi, kāds tas definēts krīzes pārvarēšanas koncepcijā, ko Padome apstiprināja 2008. gada 5. augustā.
               3.   Tāpat Atalanta palīdz pārraudzīt zvejas darbības Somālijas piekrastē.”;

               2)

               vienotās rīcības 2. pantu groza šādi:

                           a)

                           panta a) punktu aizstāj ar šādu:

                                       “a)

                                       sniedz aizsardzību kuģiem, ko fraktē PPP, arī tad, kad tie kuģo Somālijas teritoriālajos un iekšējos ūdeņos, tostarp nodrošinot Atalanta bruņotas vienības uz minēto kuģu klāja;”;

                           b)

                           panta c) punktu aizstāj ar šādu:

                                       “c)

                                       uzrauga Somālijas piekrastes zonas, tostarp Somālijas teritoriālos un iekšējos ūdeņus, kur pastāv apdraudējumi darbībai jūrā, jo īpaši jūras satiksmei;”;

                           c)

                           panta f) punktu aizstāj ar šādu:

                                       “f)

                                       izveido koordināciju ar organizācijām un vienībām, kā arī ar valstīm, kas darbojas reģionā, lai apkarotu pirātismu un bruņotas laupīšanas Somālijas piekrastē, jo īpaši ar “Apvienotās sevišķu uzdevumu grupas 151” (“Combined Task Force 151”) jūras spēkiem, kas darbojas saskaņā ar operāciju Ilgstoša brīvība (“Operation Enduring Freedom”).”;

               3)

               vienotās rīcības 12. pantu aizstāj ar šādu:
               “12. pants
               Aizturēto un apcietināto personu nodošana tiesvedības īstenošanai
               1.   Pamatojoties uz Somālijas piekrišanu tam, ka dalībvalstis vai trešās valstis īsteno savu jurisdikciju, no vienas puses, un Apvienoto Nāciju Organizācijas Jūras tiesību konvencijas 105. pantu, no otras puses, personas, par kurām ir aizdomas, ka tās Somālijas teritoriālajos vai iekšējos ūdeņos vai atklātā jūrā ir iecerējušas veikt, veic vai ir veikušas pirātiskas darbības vai bruņotas laupīšanas, kā minēts Apvienoto Nāciju Organizācijas Jūras tiesību konvencijas 101. un 103. pantā, un kuras ir aizturētas un apcietinātas, lai pret tām veiktu tiesvedību, kā arī īpašumus, kas kalpojuši šo darbību veikšanai, nodod:

                           —

                           tās dalībvalsts vai trešās valsts kompetentajām iestādēm, kura piedalās operācijā un ar kuras kuģi veikta aizturēšana, vai

                           —

                           ja šī valsts nevar vai nevēlas īstenot savu jurisdikciju – tai dalībvalstij vai trešai valstij, kas vēlas īstenot savu jurisdikciju pār iepriekšminētajām personām un īpašumu.

                     2.   Personas, par kurām ir aizdomas, ka tās ir iecerējušas veikt, veic vai ir veikušas pirātiskas darbības vai bruņotu laupīšanu, kā minēts Apvienoto Nāciju Organizācijas Jūras tiesību konvencijas 101. un 103. pantā, un kuras operācijas Atalanta laikā ir aizturētas un apcietinātas, lai pret tām veiktu tiesvedību, citu šā reģiona valstu, ar kurām ir noslēgti līgumi, teritoriālajos ūdeņos, iekšējos ūdeņos vai arhipelāga ūdeņos, kā arī īpašumus, kas kalpojuši šo darbību veikšanai, drīkst nodot attiecīgās valsts kompetentajām iestādēm vai, ar šīs valsts piekrišanu, citas valsts kompetentajām iestādēm.
               3.   Nevienu no 1. un 2. punktā minētajām personām nevar nodot trešai valstij, ja vien ar minēto trešo valsti nav vienošanās par nodošanas nosacījumiem saskaņā ar attiecīgām starptautiskajām tiesībām, īpaši – ar starptautiskajām cilvēktiesībām, lai garantētu, jo īpaši, ka neviens netiks pakļauts nāvessodam, spīdzināšanai vai jebkurai citai nežēlīgai, necilvēcīgai vai pazemojošai rīcībai.”;

               4)

               vienotās nostājas 14. pantam pievieno šādu punktu:
               “3.   ES militārās operācijas kopējo izmaksu finanšu atsauces summa laikposmam no 2012. gada 13. decembra līdz 2014. gada 12. decembrim ir EUR 14 900 000. Padomes Lēmuma 2011/871/KĀDP 25. panta 1. punktā minētā finanšu atsauces summas procentuālā daļa ir noteikta 0 % apmērā.”;

               5)

               vienotās nostājas 16. panta 3. punktu aizstāj ar šādu:
               “3.   ES militārā operācija beidzas 2014. gada 12. decembrī.”

         2. pants
   Šis lēmums stājas spēkā tā pieņemšanas dienā.

      Briselē, 2012. gada 23. martā

            Padomes vārdā –

            priekšsēdētāja

         C. ASHTON

      (1)  OV L 301, 12.11.2008., 33. lpp.

      (2)  OV L 322, 9.12.2009., 27. lpp.

      (3)  OV L 210, 11.8.2010., 33. lpp.

      (4)  OV L 327, 11.12.2010., 49. lpp.


title: Padomes Lēmums 2005/495/KĀDP (2005. gada 13. jūnijs) par nolīguma noslēgšanu starp Eiropas Savienību un Ukrainu, lai izveidotu sistēmu Ukrainas līdzdalībai Eiropas Savienības krīzes pārvarēšanas operācijās

text:
               13.7.2005

               LV

               Eiropas Savienības Oficiālais Vēstnesis

               L 182/28

         PADOMES LĒMUMS 2005/495/KĀDP
   (2005. gada 13. jūnijs)
   par nolīguma noslēgšanu starp Eiropas Savienību un Ukrainu, lai izveidotu sistēmu Ukrainas līdzdalībai Eiropas Savienības krīzes pārvarēšanas operācijās
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentūras ieteikumu,
   tā kā:

               (1)

               Nosacījumi trešo valstu līdzdalībai ES vadītajās krīzes pārvarēšanas operācijās būtu jānosaka nolīgumā, ar ko izveido sistēmu tādai iespējamai turpmākai līdzdalībai, atsevišķi neizstrādājot nosacījumus katrai attiecīgajai operācijai.

               (2)

               Saskaņā ar Padomes 2004. gada 23. februārī doto atļauju prezidentūra ar Ģenerālsekretāra/Augstā pārstāvja palīdzību ir apspriedusi Eiropas Savienības un Ukrainas nolīgumu, ar ko izveido sistēmu Ukrainas līdzdalībai Eiropas Savienības krīzes pārvarēšanas operācijās.

               (3)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā apstiprina Eiropas Savienības un Ukrainas nolīgumu, ar ko izveido sistēmu Ukrainas līdzdalībai Eiropas Savienības krīzes pārvarēšanas operācijās.
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots izraudzīties personu(as), kas ir tiesīga(s) parakstīt šo nolīgumu, lai padarītu tos saistošu Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2005. gada 13. jūnijā

            Padomes vārdā —

            priekšsēdētājs

         J. ASSELBORN

   TULKOJUMS
   Eiropas Savienības un Ukrainas
   NOLĪGUMS,
   ar ko izveido sistēmu Ukrainas līdzdalībai Eiropas Savienības krīzes pārvarēšanas operācijās
   EIROPAS SAVIENĪBA,
   no vienas puses, un
   UKRAINA,
   no otras puses,
   turpmāk – “Puses”,
   tā kā:

               (1)

               Eiropas Savienība (ES) var nolemt veikt darbības krīzes pārvarēšanas jomā, tostarp miera uzturēšanā.

               (2)

               Seviļas Eiropadome 2002. gada 21. un 22. jūnijā vienojās par konsultēšanās un sadarbības pasākumiem starp Eiropas Savienību un Ukrainu krīzes pārvarēšanas jomā.

               (3)

               Eiropas Savienība izlems, vai aicināt trešās valstis piedalīties ES krīzes pārvarēšanas operācijā. Ukraina var pieņemt Eiropas Savienības aicinājumu un piedāvāt savu ieguldījumu. Tādā gadījumā Eiropas Savienība izšķirsies par to, vai pieņemt Ukrainas piedāvāto ieguldījumu.

               (4)

               Vispārējie nosacījumi par Ukrainas līdzdalību ES civilās un militārās krīzes pārvarēšanas operācijās būtu jānosaka šajā nolīgumā, ar ko izveido sistēmu šādai iespējamai turpmākai līdzdalībai, nevis izstrādājot nosacījumus katrai operācijai atsevišķi. Būtu jāvienojas par papildu īstenojošiem pasākumiem katrai attiecīgai operācijai, kā noteikts šā nolīguma 13. pantā.

               (5)

               Šim nolīgumam nevajadzētu skart Eiropas Savienības lēmumu pieņemšanas autonomiju, kā arī nevajadzētu skart to, ka Ukraina atsevišķi izvērtē katru lēmumu piedalīties ES krīzes pārvarēšanas operācijā saskaņā ar tās tiesību aktiem.

               (6)

               Šim nolīgumam būtu jāattiecas tikai uz turpmākām ES krīzes pārvarēšanas operācijām, un tam nevajadzētu skart iespējamos spēkā esošos nolīgumus, kas reglamentē Ukrainas līdzdalību jau izvērstajā ES krīzes pārvarēšanas operācijā,

         IR VIENOJUŠĀS PAR TURPMĀKO.
   I   IEDAĻA
   VISPĀRĪGIE NOTEIKUMI
   1. pants
   Lēmumi attiecībā uz līdzdalību
   1.   Pēc Eiropas Savienības lēmuma aicināt Ukrainu piedalīties ES krīzes pārvarēšanas operācijā, un pēc tam, kad Ukraina ir nolēmusi piedalīties, Ukraina Eiropas Savienībai sniedz informāciju par piedāvāto ieguldījumu.
   2.   Eiropas Savienība Ukrainas ieguldījumu novērtē, apspriežoties ar Ukrainu.
   3.   Eiropas Savienība cik ātri vien iespējams sniedz Ukrainai informāciju par iespējamo ieguldījumu operācijas kopējo izmaksu finansēšanā, lai palīdzētu Ukrainai izstrādāt savu piedāvājumu.
   4.   Eiropas Savienība ar vēstuli paziņo Ukrainai par novērtēšanas iznākumu, lai nodrošinātu Ukrainas līdzdalību saskaņā ar šo nolīgumu.
   2. pants
   Sistēma
   1.   Ukraina pievienojas vienotajai rīcībai, ar ko Eiropas Savienības Padome nolemj, ka ES veiks krīzes pārvarēšanas operāciju, kā arī jebkurai vienotajai rīcībai vai lēmumam, kuru saskaņā ar šā nolīguma noteikumiem un jebkuriem nepieciešamiem īstenošanas pasākumiem Eiropas Savienības Padome pieņem, lai paplašinātu ES krīzes pārvarēšanas operāciju.
   2.   Ukrainas ieguldījums ES krīzes pārvarēšanas operācijā neskar Eiropas Savienības lēmumu pieņemšanas autonomiju.
   3. pants
   Personāla un bruņoto spēku statuss
   1.   Tā personāla statusu, ko Ukraina norīko uz ES civilās krīzes pārvarēšanas operācijas darbam, un/vai to bruņoto spēku statusu, ko Ukraina nosūta uz ES militārās krīzes pārvarēšanas operāciju, reglamentē Eiropas Savienības un valsts/-u, kurā/-s operāciju veic, nolīgums par bruņoto spēku/misijas statusu, ja tāds pastāv.
   2.   Tā personāla statusu, ko nosūta uz štābu vai uz komandgrupām, kas atrodas ārpus valsts/-īm, kurā/-s notiek ES krīzes pārvarēšanas operācija, reglamentē noteikumi, par ko vienojušies attiecīgie štābi un komandgrupas un Ukraina.
   3.   Neskarot 1. punktā minēto nolīgumu par bruņoto spēku/ misijas statusu, personāls, kas piedalās ES krīzes pārvarēšanas operācijā, paliek Ukrainas jurisdikcijā.
   4.   Ukraina ir atbildīga par to visu prasību izskatīšanu, kas saistītas ar līdzdalību ES krīzes pārvarēšanas operācijā un ko iesniedz tās personāls, vai kas attiecas uz tās personālu. Ukraina ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu pret jebkuru tās personāla pārstāvi saskaņā ar tās normatīvajiem aktiem.
   5.   Ukraina apņemas nākt klajā ar deklarāciju par atteikšanos no prasībām pret jebkuru valsti, kas piedalās ES krīzes pārvarēšanas operācijā, kurā Ukraina piedalās, un apņemas to darīt, parakstot šo nolīgumu. Šā nolīguma pielikumā pievienots šādas deklarācijas paraugs.
   6.   Eiropas Savienības dalībvalstis apņemas nākt klajā ar deklarāciju par atteikšanos no prasībām, kas saistītas ar jebkuru Ukrainas turpmāku līdzdalību ES krīzes pārvarēšanas operācijā, un darīt to līdz ar šā nolīguma parakstīšanu. Šā nolīguma pielikumā pievienots šādas deklarācijas paraugs.
   4. pants
   Klasificēta informācija
   1.   Ukraina veic atbilstīgos pasākumus, lai nodrošinātu klasificētas ES informācijas aizsardzību saskaņā ar Eiropas Savienības Padomes drošības reglamentu, kas ietverts Padomes Lēmumā 2001/264/EK (2001. gada 19. marts) (1), un saskaņā ar turpmākajām norādēm, ko sniedz kompetentās iestādes, tostarp ES operācijas komandieris attiecībā uz ES militāro krīzes pārvarēšanas operāciju vai ES misijas vadītājs attiecībā uz ES civilo krīzes pārvarēšanas operāciju.
   2.   Ja ES un Ukraina ir noslēgušas nolīgumu par klasificētās informācijas apmaiņas drošības procedūrām, šāda nolīguma noteikumus piemēro saistībā ar ES krīzes pārvarēšanas operāciju.
   II   IEDAĻA
   VISPĀRĪGI NOSACĪJUMI LĪDZDALĪBAI ES CIVILAJĀS KRĪZES PĀRVARĒŠANAS OPERĀCIJĀS
   5. pants
   Personāls, ko norīko ES civilās krīzes pārvarēšanas operācijas darbā
   1.   Ukraina nodrošina to, ka personāls, ko tā norīko ES civilās krīzes pārvarēšanas operācijas darbā, veic savus pienākumus atbilstīgi:

               —

               vienotajai rīcībai un tās vēlākajiem grozījumiem, kā minēts šā nolīguma 2. panta 1. punktā,

               —

               operācijas plānam,

               —

               īstenošanas pasākumiem.

         2.   Ukraina laikus informē ES civilās krīzes pārvarēšanas operācijas misijas vadītāju un Eiropas Savienības Padomes Ģenerālsekretariātu par visām pārmaiņām saistībā ar savu ieguldījumā ES civilajā krīzes pārvarēšanas operācijā.
   3.   Kompetenta Ukrainas iestāde personālam, ko norīko ES civilās krīzes pārvarēšanas operācijas darbā, veic medicīnisko pārbaudi, vakcināciju un izsniedz uzziņu, kas apliecina dienestam derīgu veselības stāvokli. Personāls, ko norīko ES civilās krīzes pārvarēšanas operācijas darbā, uzrāda šādas uzziņas kopiju.
   6. pants
   Komandķēde
   1.   Ukrainas norīkotais personāls veic pienākumus un darbojas vienīgi ES civilās krīzes pārvarēšanas operācijas interesēs.
   2.   Viss personāls paliek pilnīgā savas valsts iestāžu pakļautībā.
   3.   Valsts iestādes nodod operatīvo kontroli ES civilās krīzes pārvarēšanas operācijas misijas vadītāja pārziņā, kurš īsteno pavēles tiesības, izmantojot pavēles un kontroles hierarhijas struktūru.
   4.   Misijas vadītājs vada ES civilo krīzes pārvarēšanas operāciju un uzņemas organizēt tās ikdienas vadību.
   5.   Ukrainai ir tādas pašas tiesības un pienākumi attiecībā uz operatīvo ikdienas vadību kā Eiropas Savienības dalībvalstīm, kas piedalās operācijā, saskaņā ar šā nolīguma 2. panta 1. punktā minētajiem juridiskiem instrumentiem.
   6.   ES civilās krīzes pārvarēšanas operācijas misijas vadītājs ir atbildīgs par ES civilās krīzes pārvarēšanas operācijas personāla disciplīnas kontroli. Vajadzības gadījumā disciplinārās procedūras veic attiecīgā valsts iestāde.
   7.   Ukraina ieceļ Nacionālo Kontingenta Kontaktpunktu (NKK), kas pārstāv tās nacionālo kontingentu operācijas laikā. NKK ES civilās krīzes pārvarēšanas operācijas misijas vadītājam sniedz ziņojumus par attiecīgās valsts jautājumiem un ir atbildīgs par operācijas kontingenta ikdienas disciplīnu.
   8.   Lēmumu izbeigt operāciju pieņem Eiropas Savienība pēc apspriešanās ar Ukrainu, ja Ukraina joprojām sniedz ieguldījumu ES civilajā krīzes pārvarēšanas operācijā tās izbeigšanas dienā.
   7. pants
   Finansiālie aspekti
   1.   Ukraina uzņemas visas izmaksas, kas saistītas ar tās līdzdalību operācijā un kas nav izmaksas, ko sedz no kopīgā finansējuma, kā paredzēts operācijas darbības budžetā. Tas neskar 8. pantu.
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts/-īm, kurā/-s veic operāciju, Ukraina gadījumos, ja ir konstatēta tās atbildība, izmaksā kompensāciju saskaņā ar nosacījumus, kas paredzēti nolīgumā par misijas statusu, ja tāds ir, kā minēts šā nolīguma 3. panta 1. punktā.
   8. pants
   Iemaksa darbības budžetā
   1.   Ukraina piedalās ES civilās krīzes pārvarēšanas operācijas darbības budžeta finansēšanā.
   2.   Ukrainas iemaksa darbības budžetā ir mazākā no šādām divām summām:

               a)

               tā bāzes finansējuma daļa, kas atbilst Ukrainas nacionālā kopienākuma (NKI) attiecībai pret visu to valstu NKI kopsummu, kuras veic iemaksas operācijas darbības budžetā; vai

               b)

               tā darbības budžeta bāzes finansējuma daļa, kas atbilst Ukrainas personāla locekļu skaita, kuri piedalās operācijā, attiecībai pret visu to valstu personāla locekļu skaitu, kuras piedalās operācijā.

         3.   Neatkarīgi no 1. un 2. punkta, Ukraina nepiedalās Eiropas Savienības dalībvalstu personāla dienas naudas finansēšanā.
   4.   Neatkarīgi no 1. punkta Eiropas Savienība trešās valstis principā atbrīvo no finanšu ieguldījuma konkrētā ES civilajā krīzes pārvarēšanas operācijā, ja:

               a)

               Eiropas Savienība nolemj, ka trešā valsts, kas piedalās operācijā, nodrošina svarīgu ieguldījumu, kas ir būtisks faktors operācijas sekmīgai darbībai; vai

               b)

               tās trešās valsts, kas piedalās operācijā, NKI uz vienu iedzīvotāju nepārsniedz jebkuras Eiropas Savienības dalībvalsts NKI uz vienu iedzīvotāju.

         5.   ES civilās krīzes pārvarēšanas operācijas misijas vadītājs un Ukrainas attiecīgie administratīvie dienesti noslēdz vienošanos saistībā ar Ukrainas iemaksām ES civilās krīzes pārvarēšanas operācijas darbības budžetā, paredzot šo maksājumu praktisko kārtību. Šāda vienošanās inter alia ietver noteikumus par:

               a)

               attiecīgo summu;

               b)

               iemaksas maksāšanas kārtību;

               c)

               revīzijas procedūru.

         III   IEDAĻA
   VISPĀRĪGIE NOSACĪJUMI LĪDZDALĪBAI ES MILITĀRĀS KRĪZES PĀRVARĒŠANAS OPERĀCIJĀS
   9. pants
   Līdzdalība ES militārajās krīzes pārvarēšanas operācijās
   1.   Ukraina nodrošina to, ka tās bruņotie spēki un personāls, kas piedalās ES militārajā krīzes pārvarēšanas operācijā, veic savus pienākumus atbilstīgi:

               —

               vienotajai rīcībai un tās vēlākajiem grozījumiem, kā minēts šā nolīguma 2. panta 1. punktā,

               —

               operācijas plānam,

               —

               īstenošanas pasākumiem.

         2.   Ukrainas norīkotais personāls veic pienākumus un darbojas vienīgi ES militārās krīzes pārvarēšanas operācijas interesēs.
   3.   Ukraina laikus informē ES operācijas komandieri par jebkurām pārmaiņām attiecībā uz tās līdzdalību operācijā.
   10. pants
   Komandķēde
   1.   Visi bruņotie spēki un personāls, kas piedalās ES militārajā krīzes pārvarēšanas operācijā, paliek pilnīgā savas valsts iestāžu pakļautībā.
   2.   Valsts iestādes nodod savu bruņoto spēku un personāla operatīvo un taktisko vadību un/vai kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Ukrainai ir tādas pašas tiesības un pienākumi attiecībā uz operatīvo ikdienas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc apspriešanās ar Ukrainu drīkst jebkurā laikā pieprasīt Ukrainas ieguldījuma atsaukšanu.
   5.   Ukraina ieceļ vecāko militāro pārstāvi (VMP), kas pārstāv tās nacionālo kontingentu ES militārajā krīzes pārvarēšanas operācijā. VMP apspriežas ar ES spēku komandieri par visiem jautājumiem, kas skar operāciju, un ir atbildīgs par operācijas kontingenta ikdienas disciplīnu.
   11. pants
   Finansiālie aspekti
   1.   Neskarot 12. pantu, Ukraina uzņemas visas izmaksas, kas saistītas ar tās līdzdalību operācijā un kas nav izmaksas, ko sedz no kopīgā finansējuma, kā paredzēts šā nolīguma 2. panta 1. punktā minētajos juridiskajos instrumentos, kā arī Padomes Lēmumā 2004/197/KĀDP (2004. gada 23. februāris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus (2).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts/-īm, kurā/-s veic operāciju, Ukraina gadījumos, ja ir konstatēta tās atbildība, izmaksā kompensāciju saskaņā ar nosacījumiem, kas paredzēti nolīgumā par bruņoto spēku statusu, ja tāds ir, kā minēts šā nolīguma 3. panta 1. punktā.
   12. pants
   Iemaksa kopējo izmaksu finansējumā
   1.   Ukraina piedalās ES militārās krīzes pārvarēšanas operācijas kopējo izmaksu finansēšanā, kā noteikts 11. pantā minētajā Padomes lēmumā.
   2.   Ukrainas iemaksa kopējās izmaksās ir mazākā no šādām divām summām:

               a)

               tā kopējo izmaksu bāzes finansējuma daļa, kas atbilst Ukrainas NKI attiecībai pret visu to valstu NKI kopsummu, kuras piedalās operācijas kopējo izmaksu finansējumā; vai

               b)

               tā kopējo izmaksu bāzes finansējuma daļa, kas atbilst to Ukrainas personāla locekļu skaita, kuri piedalās operācijā, attiecībai pret visu to valstu personāla locekļu skaitu, kuras piedalās operācijā.

         Aprēķinot 2. punkta b) apakšpunktā minēto summu, ja Ukraina nosūta personālu tikai uz operācijas vai bruņoto spēku štābu, izmanto tās personāla locekļu skaitu attiecību pret attiecīgā štāba personāla locekļu kopskaitu. Pretējā gadījumā izmanto visu to personāla locekļu, kurus nosūta Ukraina, skaitu attiecību pret visa operācijas personāla locekļu kopskaitu.
   3.   Neatkarīgi no 1. punkta Eiropas Savienība trešās valstis principā atbrīvo no iemaksām kopējo izmaksu finansējumā konkrētā ES militārajā krīzes pārvarēšanas operācijā, ja:

               a)

               Eiropas Savienība nolemj, ka trešā valsts, kas piedalās operācijā, nodrošina svarīgu ieguldījumu līdzekļos un/vai spējās, kas ir būtiski faktori operācijas sekmīgai darbībai; vai

               b)

               tās trešās valsts NKI uz vienu iedzīvotāju, kas piedalās operācijā, nepārsniedz jebkuras Eiropas Savienības dalībvalsts NKI uz vienu iedzīvotāju.

         4.   Ukrainas kompetentās administratīvās iestādes noslēdz vienošanos ar administratoru, kas paredzēts Lēmumā 2004/197/KĀDP (2004. gada 23. februāris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus. Šī vienošanās inter alia ietver noteikumus par:

               a)

               attiecīgo summu;

               b)

               iemaksas maksājuma kārtību;

               c)

               revīzijas procedūru.

         IV   IEDAĻA
   NOBEIGUMA NOTEIKUMI
   13. pants
   Nolīguma īstenošanas pasākumi
   Neskarot 8. panta 5. punktā un 12. panta 4. punktā minētos noteikumus, Eiropas Savienības Padomes ģenerālsekretārs, Augstais pārstāvis kopējās ārpolitikas un drošības politikas lietās un Ukrainas attiecīgās iestādes vienojas par tehniskiem un administratīviem pasākumiem šā nolīguma īstenošanai.
   14. pants
   Noteikumu neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   15. pants
   Domstarpību izšķiršana
   Domstarpības par šā nolīguma interpretāciju vai piemērošanu Puses savstarpēji izšķir ar diplomātiskajiem līdzekļiem.
   16. pants
   Stāšanās spēkā
   1.   Šis nolīgums stājas spēkā pirmā mēneša pirmajā dienā pēc tam, kad Puses paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu pārskatīs līdz 2008. gada 1. jūnijam, un pēc tam vismaz reizi trīs gados.
   3.   Šo nolīgumu var grozīt, pamatojoties uz Pušu savstarpēju rakstisku vienošanos.
   4.   Šo nolīgumu viena no Pusēm var denonsēt, rakstiski paziņojot par denonsēšanu otrai Pusei. Šāda denonsēšana stājas spēkā sešus mēnešus pēc tam, kad otra Puse ir saņēmusi paziņojumu par denonsēšanu.

      Luksemburgā, 2005. gada 13. jūnijā, angļu valodā četros eksemplāros.

            Eiropas Savienības vārdā —

            Ukrainas vārdā —

      (1)  OV L 101, 11.4.2001., 1. lpp. Lēmumā grozījumi izdarīti ar Lēmumu 2004/194/EK (OV L 63, 28.2.2004., 48. lpp.).

      (2)  OV L 63, 28.2.2004., 68. lpp. Lēmumā jaunākie grozījumi izdarīti ar Lēmumu 2005/68/KĀDP (OV L 27, 29.1.2005., 59. lpp.).
   PIELIKUMS
   DEKLARĀCIJU TEKSTS
   ES DALĪBVALSTU DEKLARĀCIJA
   Piemērojot ES vienoto rīcību par ES krīzes pārvarēšanas operāciju, kurā piedalās Ukraina, ES dalībvalstis centīsies, ciktāl pieļauj to iekšējās tiesiskās sistēmas, cik vien iespējams atteikties no prasībām pret Ukrainu to personāla ievainošanas vai nāves gadījumā vai gadījumā, ja tām ir radīti zaudējumi vai bojāts to īpašums, ko izmanto ES krīzes pārvarēšanas operācijas darbībai, ja šāds ievainojums, nāve, zaudējums vai bojājums:

               —

               radies Ukrainas personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša pārkāpuma gadījumā, vai

               —

               radies, izmantojot jebkādu īpašumu, kas pieder Ukrainai, ja šis īpašums ir izmantots saistībā ar operāciju, izņemot gadījumus, kad ES krīzes pārvarēšanas operācijas Ukrainas personāls, kas izmanto šo īpašumu, ir vainojams rupjā nolaidībā vai tīšā pārkāpumā.

         UKRAINAS DEKLARĀCIJA
   Piemērojot ES vienoto rīcību par ES krīzes pārvarēšanas operāciju, Ukraina centīsies, ciktāl pieļauj tās iekšējā tiesību sistēma, cik vien iespējams atteikties no prasībām pret jebkuru citu valsti, kas iesaistīta ES krīzes pārvarēšanas operācijā, Ukrainas personāla ievainošanas vai nāves gadījumā vai gadījumā, ja Ukrainai ir radīti zaudējumi vai bojāts tās īpašums, ko izmanto ES krīzes pārvarēšanas operācijas darbībai, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kuras piedalās ES krīzes pārvarēšanas operācijā, ja šis īpašums ir izmantots saistībā ar operāciju, izņemot gadījumus, kad ES krīzes pārvarēšanas operācijas personāls, kas izmanto šo īpašumu, ir vainojams rupjā nolaidībā vai tīšā pārkāpumā.


title: Eiropas Parlamenta Lēmums (ES) 2017/1400 (2017. gada 4. jūlijs), ar ko pagarina uz papildu laikposmu pilnvaru laiku Izmeklēšanas komitejai, kuras uzdevums ir pārbaudīt apgalvojumus par iespējamiem pārkāpumiem un administratīvām kļūmēm Savienības tiesību aktu piemērošanā attiecībā uz nelikumīgi iegūtu līdzekļu legalizāciju, nodokļu apiešanu un izvairīšanos no nodokļu maksāšanas

text:
               29.7.2017

               LV

               Eiropas Savienības Oficiālais Vēstnesis

               L 199/12

         EIROPAS PARLAMENTA LĒMUMS (ES) 2017/1400
   (2017. gada 4. jūlijs),
   ar ko pagarina uz papildu laikposmu pilnvaru laiku Izmeklēšanas komitejai, kuras uzdevums ir pārbaudīt apgalvojumus par iespējamiem pārkāpumiem un administratīvām kļūmēm Savienības tiesību aktu piemērošanā attiecībā uz nelikumīgi iegūtu līdzekļu legalizāciju, nodokļu apiešanu un izvairīšanos no nodokļu maksāšanas
   EIROPAS PARLAMENTS,

               —

               ņemot vērā Priekšsēdētāju konferences priekšlikumu,

               —

               ņemot vērā Līguma par Eiropas Savienības darbību 226. pantu,

               —

               ņemot vērā Eiropas Parlamenta, Padomes un Komisijas 1995. gada 19. aprīļa Lēmumu 95/167/EK, Euratom, EOTK par sīki izstrādātiem Eiropas Parlamenta izmeklēšanas tiesību izmantošanas noteikumiem (1),

               —

               ņemot vērā Eiropas Parlamenta 2016. gada 8. jūnija Lēmumu (ES) 2016/1021 par Izmeklēšanas komitejas izveidi, kuras uzdevums ir pārbaudīt apgalvojumus par iespējamiem pārkāpumiem un administratīvām kļūmēm Savienības tiesību aktu piemērošanā attiecībā uz nelikumīgi iegūtu līdzekļu legalizāciju, nodokļu apiešanu un izvairīšanos no nodokļu maksāšanas, šīs komitejas kompetenci, skaitlisko sastāvu un pilnvaru termiņu (2),

               —

               ņemot vērā Eiropas Parlamenta 2017. gada 16. marta Lēmumu (ES) 2017/846, ar ko pagarina pilnvaru laiku Izmeklēšanas komitejai, kuras uzdevums ir pārbaudīt apgalvojumus par iespējamiem pārkāpumiem un administratīvām kļūmēm Savienības tiesību aktu piemērošanā attiecībā uz nelikumīgi iegūtu līdzekļu legalizāciju, nodokļu apiešanu un izvairīšanos no nodokļu maksāšanas (3),

               —

               ņemot vērā Reglamenta 198. panta 11. punktu,

               A.

               tā kā Izmeklēšanas komiteja ir pieprasījusi pagarināt tās pilnvaru termiņu, lai tā varētu pilnībā un pienācīgi īstenot savu mandātu, ņemot vērā vēl izskatāmo dokumentu skaitu, pasūtītās analīzes un uzklausāmās ieinteresētās personas;

               1.

               nolemj Izmeklēšanas komitejas pilnvaru termiņu pagarināt par trīs mēnešu papildu laikposmu.

            Eiropas Parlamenta vārdā –

            priekšsēdētājs

         A. TAJANI

      (1)  OV L 113, 19.5.1995., 1. lpp.

      (2)  OV L 166, 24.6.2016., 10. lpp.

      (3)  OV L 125, 18.5.2017., 34. lpp.


title: 2009/582/EK: Komisijas Lēmums ( 2009. gada 29. jūlijs ) par īpašo ārkārtas pasākumu finansējumu, lai aizsargātu Kopienu no trakumsērgas

text:
               30.7.2009

               LV

               Eiropas Savienības Oficiālais Vēstnesis

               L 198/85

      KOMISIJAS LĒMUMS

   (2009. gada 29. jūlijs)
   par īpašo ārkārtas pasākumu finansējumu, lai aizsargātu Kopienu no trakumsērgas
   (2009/582/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 6. panta 2. punktu,
   tā kā:

               (1)

               Lēmumā 90/424/EEK ir paredzēts, ka gadījumos, kad dalībvalsti tieši apdraud trešās valsts teritorijā izcēlusies vai attīstījusies kāda no minētā lēmuma pielikumā uzskaitītajām slimībām, var pieņemt jebkādus situācijai piemērotus pasākumus, tostarp piešķirt Kopienas finansiālo ieguldījumu to pasākumu īstenošanai, kurus uzskata par īpaši nepieciešamiem veiktās darbības sekmīga iznākuma nodrošināšanai.

               (2)

               Trakumsērga ir dzīvnieku slimība, ar kuru galvenokārt slimo savvaļas un mājas gaļēdāji un kura nopietni apdraud sabiedrības veselību. Trakumsērga ir iekļauta Lēmuma 90/424/EEK pielikumā.

               (3)

               Pēdējos gados Kopienas līdzfinansētās programmas to savvaļas gaļēdāju orālai imunizācijai, kas ir slimības pārnēsātāji, būtiski uzlabojušas stāvokli vairumā dalībvalstu, kā rezultātā ievērojami samazinājies savvaļas un mājdzīvnieku saslimšanas gadījumu skaits un izskausti cilvēku saslimšanas gadījumi.

               (4)

               Kaļiņingradas apgabala teritorija, kas ir Krievijas teritorijas daļa, ko ieskauj ES teritorija, atrodas uz robežas ar dalībvalstīm, kas veic pēdējos pasākumus, lai pilnībā izskaustu slimību.

               (5)

               Lietuva un Polija ir informējušas Komisiju, ka Kaļiņingradas apgabalā konstatētā lapsu trakumsērga rada tiešus draudus minēto valstu trakumsērgas izskaušanas programmu veiksmīgai noslēgšanai.

               (6)

               Kaļiņingradas apgabalā ir jāveic neatliekami pasākumi, lai slimības izplatīšanās no minētā apgabala teritorijas turpmāk neapdraudētu gūtos panākumus cilvēku un dzīvnieku veselības jomā kaimiņdalībvalstīs.

               (7)

               Lai novērstu turpmāku atkārtotu inficēšanos no Kaļiņingradas apgabala kaimiņdalībvalstīs, ir vajadzīgi īpaši pasākumi. Ņemot vērā Kaļiņingradas apgabala teritorijas relatīvo lielumu, ir lietderīgāk un rentablāk atbalstīt centienus izskaust trakumsērgu Kaļiņingradā, nevis ieviest tādu vakcinācijas buferzonu kaimiņdalībvalstu teritorijā, kura būtu jānodrošina pastāvīgi.

               (8)

               Saskaņā ar Padomes Regulas (EK, Euratom) Nr. 1605/2002 (2) 110. pantu dotācijas piešķir saskaņā ar ikgadēju programmu. Šo darba programmu īsteno, publicējot uzaicinājumu iesniegt priekšlikumus, izņemot pienācīgi pamatotus ārkārtējas steidzamības gadījumus. Saskaņā ar 168. panta 1. punkta b) apakšpunktu Regulas (EK, Euratom) Nr. 1605/2002 īstenošanas kārtībā, kas noteikta ar Komisijas Regulu (EK, Euratom) Nr. 2342/2002 (3), Komisija citos ārkārtējos un pienācīgi pamatotos steidzamos gadījumos var nolemt piešķirt dotācijas bez uzaicinājuma iesniegt priekšlikumus.

               (9)

               Krievija 2008. gada 21. oktobrī ir iesniegusi Komisijai programmu trakumsērgas izskaušanai Kaļiņingradas apgabalā, un minēto programmu uzskatīja par pieņemamu attiecībā uz mērķi aizsargāt Kopienu pret trakumsērgu. Šajā programmā paredzētie pasākumi ir svarīgi Kopienas interešu aizsardzībai, un tādējādi ir atbilstīgi, ka Kopiena finansē konkrētus pasākumus. Tādējādi šīs programmas īstenošanai 2009. gadā ir jāpiešķir Kopienas finansiālais ieguldījums.

               (10)

               Pašreizējais lēmums ir lēmums par finansējumu Regulas (EK, Euratom) Nr. 1605/2002 75. panta nozīmē, Regulas (EK, Euratom) Nr. 1605/2002 īstenošanas kārtības 90. panta nozīmē un Eiropas Kopienu vispārējā budžeta izpildes iekšējo noteikumu (4) 15. panta nozīmē.

               (11)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   1. pants
   1.   Ar šo apstiprina trakumsērgas izskaušanas 36 mēnešu plānu Kaļiņingradas apgabalā (“trakumsērgas izskaušanas programma”), ko iesniegusi Krievija.
   2.   Pasākumi saskaņā ar šo lēmumu ietver šādas konkrētas darbības:

               —

               trakumsērgas vakcīnas ēsmu iegādi savvaļas gaļēdāju imunizācijai,

               —

               iepriekšminētajā punktā norādīto vakcīnas ēsmu izplatīšanu Kaļiņingradas apgabala teritorijā.

         2. pants
   Kopienas ieguldījuma maksimālais apjoms ir EUR 1 800 000, ko finansē no budžeta pozīcijas 17 04 03 01 Eiropas Kopienu vispārējā budžetā 2009. gadam.
   3. pants
   1.   Ar šo ir atļauts piešķirt atsevišķu dotāciju Krievijas Federācijas Kaļiņingradas apgabala valsts veterinārajam dienestam un veterinārajai inspekcijai (Служба ветеринарии и госветинспекции Калининградской области).
   2.   Šajā lēmumā ietvertie pasākumi var tikt finansēti līdz pat 100 % no atbilstošajām attaisnotajām izmaksām, ja daļu no pasākumu izmaksām sedz ar Krievijas Federācijas Kaļiņingradas apgabala Valsts veterinārā dienesta un veterinārās inspekcijas līdzekļiem (Служба ветеринарии и госветинспекции Калининградской области) vai līdzekļiem no citiem avotiem, kas nav Kopienas ieguldījums.

      Briselē, 2009. gada 29. jūlijā

            Komisijas vārdā –

            Komisijas locekle

         Androulla VASSILIOU

      (1)  OV L 224, 18.8.1990., 19. lpp.

      (2)  OV L 248, 16.9.2002., 1. lpp.

      (3)  OV L 357, 31.12.2002., 1. lpp.

      (4)  Komisijas 2009. gada 6. aprīļa Lēmums (C(2009) 2105).